मेरे ख़्याल से इस्तीफा स्वामी को देना चाहिए। उस स्वामी को जो सबका स्वामी है। तीनों लोक का तो पता नहीं, जो भारत भू का स्वामी है। हाय राम, ये मैंने क्या कह दिया। नहीं नहीं इसीलिए कहता हूं किसी को इस्तीफ़ा नहीं देना चाहिए। मस्त रहिए। किसी को कुछ नहीं होगा। सब बच जाएं। बस कुछ अर्बन नक्सल फंस जाएं तो चुनाव जीतने की गारंटी मिल जाए। एक लास्ट बात और। क्या भू-स्वामि जी भी जेटली जी के अहसान भूल गए? फिर ये व्हाट्स एप यूनिवर्सिटी में राहुल, सोनिया और मनमोहन के साथ जेटली की तस्वीरें लगवाकर कौन बंटवा रहा है कि नेशनल हेरल्ड और टू जी घोटाले के आरोपी के साथ जेटली जी। कौन कर रहा है ये सब। जेटली जी के ख़िलाफ। कृतज्ञ राष्ट्र जानने हेतु उत्सुक है।